चंद्रमोहन शर्मा करीब 21 साल पहले इसी टाइटल पर बनी अजय देवगन स्टारर फिल्म बॉक्स आफिस पर सुपर हिट रही थी। शायद यही वजह रही पिछले साल जब रोहित शट्टी ने किंग खान के साथ बॉक्स ऑफिस पर रेकॉर्ड कमाई करने कर चुकी फिल्म 'चेन्नई एक्सप्रेस' के बाद एक और मसाला थ्रिलर फिल्म बनाने का ऐलान किया, तो ऐसी खबरें भी आईं कि रोहित इस बार शाहरुख के साथ अजय स्टारर दिलवाले, बिग बी, किमी काटकर स्टारर हम या फिर बरसों पुरानी किशोर कुमार की एवरग्रीन म्यूजिकल कॉमिडी हिट फिल्म 'चलती का नाम गाड़ी' की कहानी का मिक्स्चर दर्शकों के सामने अपने अलग स्टाइल में पेश करेंगे।  आपको फिल्म दिलवाले कैसी लगी? &mdash; Navbharat Times (@NavbharatTimes) December 19, 2015 अब जब रोहित और किंग खान की जोड़ी यह दूसरी फिल्म आपके सामने है, तो आपको यह फिल्म देखने के बाद 'हम' और 'चलती का नाम गाड़ी' की याद दिला सकती है, यहां भी रोहित ने इन दोनों फिल्मों से बेशक अपनी फिल्म को आगे बढ़ाने में थोड़ी बहुत मदद ली हो, लेकिन प्रस्तुतीकरण उन्होंने अपने कलरफुल स्टाइल में ही किया है। इंटरवल से पहले कई बार कहानी और किरदार रोहित के हाथ से फिसलते नजर आते हैं, तो इंटरवल के बाद रोहित की फिल्म में सैड सॉन्ग कतई अच्छा नहीं लगता। फिल्म के फ्लैशबैक सींस में बार-बार शाहरुख का हाथों में रिवॉल्वर लेकर नजर आना, काजोल की मुस्कुराहट के सींस समझ से परे नजर आते हैं। वहीं, कॉमेडी की फील्ड में अपना सिक्का जमाए हुए जॉनी लीवर, संजय मिश्रा के साथ नए कमीडियन वरूण शर्मा के कॉमेडी सींस यकीनन दिलवालों की कमजोर लव स्टोरी के बीच आपको झुंझलाहट नहीं आने देते। वहीं बल्गारिया की गजब आंखों की लुभाती लोकेशन के बीच रोहित स्टाइल कारों के साथ फिल्माएं एक्शन सींस और कारों की रेस के बीच फिल्माया लंबा ऐक्शन सीन फिल्म की यूएसपी है।   कहानी गोवा में इशिता (कीर्ति सेनन) अपनी बड़ी बहन माया (काजोल) के साथ रेस्ट्रॉन्ट शुरू करने आई है। यहां इशिता की मुलाकात वीर (वरुण धवन) से होती है। वीर का बड़ा भाई राज (शाहरुख खान) कार मैकेनिक कम कार डिजाइनर है, वीर भी अपने भाई के साथ इसी पेशे में है। वीर पहली नजर में इशिता को देखते ही उस पर मर मिटता है, कुछ मुलाकातों के बाद दोनों एक दूसरे को चाहने लगते है। दूसरी और राज को लड़कियों से दोस्ती करना और प्यार-व्यार का चक्कर पसंद नहीं है, लेकिन अपने छोटे भाई वीर को दिल की गहराइयों से चाहने वाला राज भाई की खुशी की खातिर कुछ भी कर सकता है। एक दिन राज इशिता की बहन से अपने भाई और इशिता की शादी की बात करने के लिए उनके घर पहुंचता है। इशिता के घर पहुंचकर राज का सामना अपने उस अतीत से होता है, जिसे वह करीब पंद्रह साल बल्गारिया में छोड़ गोवा में अपने दोस्त शक्ति सिंह (मुकेश तिवारी) और अनवर (पंकज त्रिपाठी) और छोटे भाई वीर के साथ गोवा में नई जिंदगी शुरू करने के मकसद से आया था। फिल्म बाजीराव मस्तानी का रिव्यू पढ़ने के लिए क्लिक करें यहां से कहानी एक बार फ्लैशबैक में एंट्री करती है, बल्गारिया में अंडरवर्ल्ड डॉन बख्शी (विनोद खन्ना) और देव मलिक (कबीर बेदी) के बीच सोने की लूट को लेकर बरसों से खूनी जंग छिड़ी है। इस जंग में बख्शी का बड़ा बेटा काली (शाहरुख खान) उसके साथ है, तो दूसरी और मलिक की बेटी मीरा अपने पिता के साथ है। मीरा एक प्लान बनाकर पहले तो काली से प्यार करती है और फिर उसे धोखा देती है। एक-एक खूनी भिड़त के बाद मीरा को लगता है, काली ने उसके पिता को धोखा देकर उसकी हत्या कर दी है। इसी लड़ाई में काली अपने पिता को भी खो बैठता है, यहीं से काली हॉस्टल में पढ़ रहे अपने छोटे भाई वीर और अपने दो खास साथियों शक्ति और अनवर के साथ गोवा आ गया। अब पंद्रह साल बाद वीर और इशिता की लव स्टोरी ने इन दोनों को भी एक दूसरे के सामने लाकर खड़ा कर दिया। डायरेक्शन बतौर डायरेक्टर रोहित ने फिल्म में दमदार कॉमिडी पंच और जबर्दस्त ऐक्शन सींस पर ज्यादा फोकस किया और इसमें कामयाब भी रहे। दूसरी और रोहित पूरी फिल्म में कहीं भी शाहरुख और काजोल की लव स्टोरी को सही ट्रैक पर नहीं ला पाए और ना ही इनके बीच फिल्माएं रोमांटिक सींस को असरदार ही बना पाए। बल्गारिया की खूबसूरती को रोहित ने बेहतरीन ढंग से फिल्म में समेटा है।  ऐक्टिंग राज और काली के किरदारों में शाहरुख ने कुछ नया करने की बजाएं अपनी पुरानी फिल्मों के किरदारों को दोहराया तो मीरा के रोल में काजोल ने बस अपना किरदार को निभाया भर है। वरूण धवन के किरदार को देखकर शाहरुख स्टारर 'मैं हूं ना' में जैद खान का किरदार याद आता है, अगर फुटेज की बात करें, तो वरुण को यहां जैद से भी कम फुटेज दी गई है। वहीं वरुण कुछ नया करने की बजाएं इस बार फिर गोविंदा को कॉपी करते नजर आए। इशिता के रोल में कीर्ति सेनन पूरी तरह निराश करती है। ऑस्कर के रोल में संजय मिश्रा का जवाब नहीं, संजय जब भी स्क्रीन पर आए, हंसाकर गए। जॉनी लीवर ने जमकर ओवर ऐक्टिंग की है, तो वहीं विनोद खन्ना और कबीर बेदी जैसे मंझे हुए कलाकारों को इस फिल्म में वेस्ट किया गया है। संगीत आइसलैंड में शूट गेरुआ गाने के अलावा, जन्म जन्म और मनमा इमोशन यंगस्टर्स में हिट है, प्रीतम का म्यूजिक कहानी और माहौल पर फिट है। क्यों देखें अगर आप शाहरुख खान और काजोल के फैंस हैं, तो दिलवाले आपको शायद अपसेट ना करे, वही अगर आप बरसों बाद बॉलिवुड की सबसे हिट रही रोमांटिक जोड़ी को कुछ अलग लुक और अंदाज में देखने की चाह में थिअटर जाते है, तो अपसेट हो सकते हैं। फिल्म दिलवाले का ट्रेलर देखने के लिए यहां क्लिक करें 